SIMAT คว้างานส่งมอบอุปกรณ์คอมฯ ให้ก.ศึกษาธิการมาเลเซีย มูลค่า 284 ลบ.
SIMAT คว้างานส่งมอบอุปกรณ์คอมฯ ให้ก.ศึกษาธิการมาเลเซีย มูลค่า 284 ลบ. คาดจะส่งมอบแล้วเสร็จในเดือน มิย.61
28 มี.ค. 2561

บริษัท ไซแมท เทคโนโลยี จำกัด (มหาชน) หรือ SIMAT เปิดเผยว่า บริษัท E-Tech IT, SDN., BHD. ซึ่งเป็นบริษัทย่อยที่ถือหุ้นร้อยละ 60 ได้งานในโครงการส่งมอบอุปกรณ์คอมพิวเตอร์ให้แก่กระทรวงศึกษาธิการของประเทศมาเลเซีย
โดยบริษัทย่อยได้รับคำสั่งซื้อจากลูกค้าในโครงการดังกล่าว คิดเป็นมูลค่าขายจำนวน 36 ล้านริงกิตมาเลเซีย หรือประมาณ 284 ล้านบาท และจะส่งมอบอุปกรณ์ทั้งโครงการให้แล้วเสร็จภายในเดือน มิ.ย.61
สำหรับรายละเอียดอุปกรณ์ที่ส่งมอบ รวม 11,259 เครื่อง ได้แก่ คอมพิวเตอร์ตั้งโต๊ะ (PC) จำนวน 6,512 เครื่อง, คอมพิวเตอร์โน้ตบุ๊ค (Notebook) จำนวน 2,637 เครื่อง, เครื่องพิมพ์เอกสาร (Printer) จำนวน 1,925 เครื่อง, เครื่องฉายจอภาพ (Projector) จำนวน 178 เครื่อง, เครื่องสแกนเอกสาร (Scanner) จำนวน 7 เครื่อง